b'\n_START_ARTICLE_\nYann Queff\xc3\xa9lec\n_START_SECTION_\nBiografia\n_START_PARAGRAPH_\nNascut a Par\xc3\xads el 4 de setembre de 1949, per\xc3\xb2 molt arrelat a la Bretanya on sit\xc3\xbaa una part important de les seves obres. Fill de l\'escriptor bret\xc3\xb2 Pierre Queff\xc3\xa9lec, autor de "Un recteur de l\'\xc3\xaele de Sein", "Un homme Ouessant", "un Breton bien tranquille" i "Saint-Yves". _NEWLINE_Diplomat per l\'ICART (Institut Superior de Carreres Art\xc3\xadstiques). Ha treballat com a cronista pel programa de France 2, "Pourquoi les manchots n\'ont-ils pas froid aux pieds\xc2\xa0?" i ha fet una breu aparici\xc3\xb3 a l\'adaptaci\xc3\xb3 televisiva de la novel\xc2\xb7la "Mon fr\xc3\xa8re" de Pierre Loti. Tamb\xc3\xa9 ha estat cronista liter\xc3\xa0ri a "Nouvel Observateur" i membre del grup d\'escriptors "Ecrivains de Marine" fundat el 2003 per Jean-Fran\xc3\xa7ois Deniau._NEWLINE_L\'any 1978 despr\xc3\xa9s d\'una trobada casual amb l\'editora Fran\xc3\xa7oise Verny va decidir dedicar-se a l\'escriptura i l\'any 1981 va publicar la seva primera obra, una biograf\xc3\xada del compositor B\xc3\xa9la Bart\xc3\xb3k. reeditada el 2013. _NEWLINE_Despr\xc3\xa9s d\'una primera novel\xc2\xb7la sobre la guerra d\'Alg\xc3\xa8ria, "Le Charme" (1983), el 1985 va rebre el Premi Goncourt per "Les Noces Barbares", obra tradu\xc3\xafda a una gran quantitat de lleng\xc3\xbces. Posteriorment ha publicat m\xc3\xa9s de quaranta obres (25 novel\xc2\xb7les, una biografia d\'Eric Tabarly i altres g\xc3\xa8neres)._NEWLINE_Alguns mitjans l\'han qualificat com un dels escriptor m\xc3\xa9s ben pagats del m\xc3\xb3n i amb una gran fortuna personal.'